CELEX: 62012CN0514
Language: el
Date: 2012-11-14 00:00:00
Title: Υπόθεση C-514/12: Αίτηση για την έκδοση προδικαστικής αποφάσεως, την οποία υπέβαλε το Landesgericht Salzburg (Αυστρία) στις 14 Νοεμβρίου 2012 — Zentralbetriebsrat der gemeinnützigen Salzburger Landeskliniken Betriebs GmbH κατά Land Salzburg

2.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/7
            
         Αίτηση για την έκδοση προδικαστικής αποφάσεως, την οποία υπέβαλε το Landesgericht Salzburg (Αυστρία) στις 14 Νοεμβρίου 2012 — Zentralbetriebsrat der gemeinnützigen Salzburger Landeskliniken Betriebs GmbH κατά Land Salzburg
   (Υπόθεση C-514/12)
   2013/C 63/11
   Γλώσσα διαδικασίας: η γερμανική
   
      Αιτούν δικαστήριο
   
   Landesgericht Salzburg
   
      Διάδικοι στην υπόθεση της κύριας δίκης
   
   
      Ενάγων: Zentralbetriebsrat der gemeinnützigen Salzburger Landeskliniken Betriebs GmbH
   
      Εναγόμενο: Land Salzburg
   
      Προδικαστικό ερώτημα
   
   Αντιτίθενται το άρθρο 45 ΣΛΕΕ και το άρθρο 7, παράγραφος 1, του κανονισμού 492/2011 (1) σε εθνική κανονιστική ρύθμιση (εν προκειμένω τα άρθρα 53 και 54 του Salzburger Landesvertragsbedienstetengesetz), κατά την οποία εργοδότης του δημοσίου τομέα λαμβάνει υπόψη, για τον καθορισμό της ημερομηνίας από την οποία υπολογίζει την αρχαιότητα για τη μετάβαση των εργαζομένων που απασχολεί σε ανώτερα μισθολογικά κλιμάκια, τον μεν χρόνο αδιάκοπης προϋπηρεσίας που οι εργαζόμενοί του έχουν συμπληρώσει σε αυτόν εξ ολοκλήρου, τον δε χρόνο προϋπηρεσίας που έχουν συμπληρώσει οι εν λόγω εργαζόμενοι σε άλλους εργοδότες του δημοσίου ή ιδιωτικού τομέα, είτε εντός της Αυστρίας είτε σε άλλα κράτη της ΕΕ ή του ΕΟΧ, μερικώς μόνο και κατά ενιαίο ποσοστό, με αφετηρία ορισμένη ηλικία;
   
      (1)  Κανονισμός 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης, ΕΕ L 141, σ. 1.